Diari Oficial de la Generalitat Valenciana


Sumari del DOGV 7907, del 31-10-2016 (2016/8142)

RESOLUCIÓ de 5 d'octubre de 2016, de la Direcció General de Desenvolupament Rural i Política Agrària Comuna, de retard de l'inici del termini per a comunicar les cessions de drets de pagament bàsic a la Comunitat Valenciana corresponent a l'any 2017.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7907

Data del DOGV
:   31-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8142


Data del document
:   05-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 5 d'octubre de 2016, de la Direcció General de Desenvolupament Rural i Política Agrària Comuna, de retard de l'inici del termini per a comunicar les cessions de drets de pagament bàsic a la Comunitat Valenciana corresponent a l'any 2017. [2016/8142]  
Per mitjà de l'Ordre 5/2015, de 27 de febrer, de la Conselleria de Presidència, Agricultura, Pesca, Alimentació i Aigua, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i el control dels pagaments directes i dels pagaments al desenvolupament rural (DOCV 7478, 04.03.2015), en l'article 14 estableix que els drets de pagament bàsic només podran ser cedits dins de la mateixa regió del règim de pagament bàsic on els drets esmentats hagen sigut assignats, bé en venda, arrendament o per mitjà de qualsevol altra forma admesa en dret. S'haurà de comunicar a l'autoritat competent davant de la qual haja presentat la sol·licitud única en el termini establit en l'article 30 del Reial Decret 1076/2014, de 19 de desembre.  
  
Vista la modificació de l'article 30 del Reial Decret 1076/2014, de 19 de desembre, sobre assignació de drets de règim de pagament bàsic de la política agrícola comuna, realitzada per mitjà del Reial Decret 1172/2015, de 29 de desembre, es permet el retard del termini de les comunicacions de cessions de drets de pagament bàsic.  
Per això, d'acord amb la legislació vigent, i en atenció a la necessitat de disposar de les bases de dades de SIGPAC i de drets de pagament bàsic actualitzats és convenient fixar l'inici del termini de comunicació de les cessions de drets de pagament bàsic presentades a la Comunitat Valenciana, corresponents a la campanya 2017, i fer-lo coincidir amb l'inici del termini de la sol·licitud única.  
En virtut de la disposició addicional primera de l'Ordre 5/2015, de 27 de febrer, de la Conselleria de Presidència, Agricultura, Pesca, Alimentació i Aigua, s'autoritza el director general amb competències en gestió de les ajudes de la PAC a adoptar les resolucions necessàries per al desplegament i execució de l'esmentada ordre. Resolc:  
  
Apartat primer. De manera excepcional, es fixa l'inici de la comunicació de cessions de drets de pagament bàsic de la campanya 2017, l'1 de febrer de 2017.  
  
Apartat segon. Règim de recursos contra la present resolució de convocatòria.   
  
La present resolució posa fi a la via administrativa i en contra pot interposar-se potestativament recurs de reposició davant del mateix òrgan que el va dictar en el termini un mes, comptador des de l'endemà de la publicació, de conformitat amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o impugnar-se directament davant dels jutjats contenciosos administratius en el termini de dos mesos, comptadors des de l'endemà de la publicació, d'acord amb el que estableixen els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que s'utilitze qualsevol altra via que es considere oportuna.  
  
València, 5 d'octubre de 2016.- La directora general de Desenvolupament Rural i Politíca Agrària Comuna: M.ª Teresa Cháfer Nácher.